Golfspilleren Søren Kjeldsen leverede en god tredje runde i golfturneringen BMW Asian Open, der spilles i Shanghai.

Kjeldsen lavede en bogey på banens første hul, men herefter var scorekortet pletfrit med fire birdier som højdepunkterne. Med runden i 69 slag spillede danskeren sig frem fra en 53.-plads til en delt 22.-plads i en samlet score i par. Helt til tops kommer danskeren dog næppe, inden den sidste og afgørende runde er han ni slag efter britiske Darren Clarke, der fører turneringen. /ritzau/